จิม คลาร์ก

**เจมส์ "จิม" คลาร์ก จูเนียร์** (; 4 มีนาคม ค.ศ. 1936 – 7 เมษายน ค.ศ. 1968) เป็นนักแข่งรถชาวบริติชจากประเทศสกอตแลนด์ เคยเข้าร่วมการแข่งขันฟอร์มูลาวันตั้งแต่ฤดูกาล  ถึง  คลาร์กเป็นแชมป์โลกฟอร์มูลาวันประเภทนักขับด้วยกันสองสมัยในฤดูกาล  และ  กับโลตัส และครองสถิตินักขับที่มีชัยชนะในการแข่งขันกรังด์ปรีซ์มากที่สุด (25 ครั้ง) ตำแหน่งโพลมากที่สุด (33 ครั้ง) รอบเร็วที่สุดมากที่สุด (28 ครั้ง) ฯลฯ ในช่วงที่เขาเสียชีวิต คลาร์กยังมีผลงานการแข่งรถล้อเปิดในสหรัฐอเมริกาเป็นชัยชนะในการแข่งขันอินเดียแนโพลิส 500 ประจำปี 1965 กับโลตัส โดยเป็นผู้ชนะคนแรกที่ไม่ใช่ชาวอเมริกันในรอบ 49 ปี

คลาร์กเกิดที่ไฟฟ์และเติบโตที่สกอตติชบอร์เดอส์ เขาเริ่มต้นอาชีพนักแข่งรถในรายการแข่งขันแรลลี่ทางเรียบและไต่เนินเขา จนกระทั่งภายใน ค.ศ. 1958 เขาได้เลื่อนขึ้นสู่การแข่งรถสปอร์ตระดับประเทศกับบอร์เดอร์รีเวอส์ด้วยรถจากัวร์ ดี-ไทป์และพอร์เชอ 356 ซึ่งทำให้เขาได้รับความสนใจจากคอลิน แชปแมน ผู้ก่อตั้งทีมโลตัส คลาร์กขับรถโลตัสครั้งแรกในการแข่งขัน 24 ชั่วโมง เลอม็อง ประจำปี 1959 โดยจบการแข่งขันด้วยอันดับที่สองของรุ่นจีที 1.5 เขาเริ่มแข่งรถประเภทล้อเปิดในระดับฟอร์มูลาจูเนียร์ในปีถัดมา และชนะการแข่งขันชิงแชมป์สหราชอาณาจักรร่วมกับเทรเวอร์ เทย์เลอร์ นักขับร่วมทีม ภายหลังที่เข้าร่วมการแข่งขันในระดับฟอร์มูลาทูได้ไม่นาน คลาร์กก็ถูกเลือกให้เป็นนักขับของโลตัสในการแข่งขันฟอร์มูลาวันที่เหลือของฤดูกาล  เคียงคู่กับอินเนส ไอร์แลนด์ และจอห์น เซอร์ทีส แชมป์โลกกรังด์ปรีซ์มอเตอร์ไซเคิลเรซซิงเจ็ดสมัยรวมถึงสมัยล่าสุดที่ผันมาแข่งรถอย่างเต็มตัว โดยคลาร์กลงแข่งครั้งแรกในการแข่งขันดัตช์กรังด์ปรีซ์และสามารถขึ้นโพเดียมในอีกสี่การแข่งขันถัดมาที่โปรตุเกส คลาร์กยังจบการแข่งขันที่เลอม็องในปีเดียวกันด้วยอันดับที่สามของอันดับโดยรวม

ภายหลังฤดูกาล  ที่มีอันดับบนโพเดียมเพิ่มขึ้น โลตัสได้นำรถรุ่น 25 มาใช้ในการแข่งขันตั้งแต่ฤดูกาล  ซึ่งประสบความสำเร็จเป็นอย่างมาก คลาร์กได้รับชัยชนะครั้งแรกที่การแข่งขันเบลเจียนกรังด์ปรีซ์ และเพิ่มเติมที่ประเทศบ้านเกิดและสหรัฐอเมริกา ในขณะที่เขาจบฤดูกาลด้วยตำแหน่งรองแชมป์ โดยเป็นรองแค่เกรอัม ฮิลล์ คู่แข่งตลอดอาชีพของเขา คลาร์กสร้างสถิติชนะการแข่งขันกรังด์ปรีซ์มากที่สุดในหนึ่งฤดูกาล ณ ขณะนั้นคือ ฤดูกาล  ด้วยกันเจ็ดครั้ง และได้รับตำแหน่งแชมป์สมัยแรกไปครอง พร้อมกับเสียงชื่นชมอย่างกว้างขวางจากผลงานอันโดดเด่นของเขา เขาได้รับชัยชนะมากที่สุดในฤดูกาลถัดมา แต่ด้วยปัญหาความเชื่อถือได้ของรถรุ่น 33 ทำให้เขาตกลงไปอยู่ในอันดับที่สามของตารางคะแนนชิงแชมป์ อย่างไรก็ตาม คลาร์กทำผลงานยอดเยี่ยมกับรถรุ่นดังกล่าวในฤดูกาล  ซึ่งเป็นอีกหนึ่งฤดูกาลที่เขาทำลายสถิติไว้ด้วยชัยชนะหกครั้ง โลตัสปรับตัวให้เข้ากับยุคต่อมาของเครื่องยนต์ 3.0 ลิตร ได้อย่างยากลำบาก ดังเห็นได้จากชัยชนะเพียงครั้งเดียวของคลาร์กจากการแข่งขันยูไนเต็ดสเตตส์กรังด์ปรีซ์ระหว่างฤดูกาลป้องกันแชมป์สมัยที่สอง โลตัสประสบความสำเร็จมากขึ้นในฤดูกาล  ภายใต้การขับเคลื่อนโดยเครื่องยนต์ของคอสเวิร์ท คลาร์กได้รับชัยชนะสี่ครั้งตลอดฤดูกาล แต่เขาก็พลาดตำแหน่งแชมป์ไปด้วยปัญหาความเชื่อถือได้ของรถอีกครั้ง

คลาร์กเสียชีวิตจากอุบัติเหตุระหว่างการแข่งขันฟอร์มูลาทูที่ฮ็อคเคินไฮม์ริง ขณะเป็นผู้นำคะแนนชิงแชมป์โลกฟอร์มูลาวันประเภทนักขับของฤดูกาล  เขาเป็นนักขับที่มีชัยชนะในการแข่งขันกรังด์ปรีซ์มากที่สุดจนถึงฤดูกาล 1973 ตำแหน่งโพลมากที่สุดจนถึงฤดูกาล 1989 และรอบเร็วที่สุดมากที่สุดจนถึงฤดูกาล 1989 เช่นเดียวกัน ถึงกระนั้น เขาก็ยังครองสถิตินักขับที่ทำแกรนด์สแลมได้มากที่สุด (8 ครั้ง) ด้วยความสามารถรอบด้านในฐานะนักแข่งรถ คลาร์กจึงประสบความสำเร็จในการแข่งขันประเภทอื่นนอกเหนือจากการแข่งรถฟอร์มูลา ได้แก่ การแข่งรถสปอร์ต รถทัวริงคาร์ และรถล้อเปิดในสหรัฐอเมริกา โดยได้รับตำแหน่งแชมป์บริติชซาลูนคาร์แชมเปียนชิปจากชัยชนะในการแข่งขันทุกรายการของรุ่นที่ลงแข่งในฤดูกาล 1964 เช่นเดียวกับตำแหน่งแชมป์เฟรนช์และบริติชฟอร์มูลาทู และแทสมันซีรีส์สามสมัยในฤดูกาล 1965, 1967 และ 1968 ด้วยสถิติชนะ 15 ครั้ง ตลอดการแข่งขัน 32 รายการ นอกจากนี้ เขายังเข้าร่วมการแข่งขันแรลลี่ในรายการแรลลี่ออฟเกรตบริเตน ประจำปี 1966 ความสำเร็จของคลาร์กในฤดูกาลแข่งขัน 1965 ทั้งตำแหน่งแชมป์ฟอร์มูลาวัน แทสมันซีรีส์ และเฟรนช์และบริติชฟอร์มูลาทู ทำให้เขาเป็นนักขับเพียงคนเดียวในประวัติศาสตร์ที่ชนะการแข่งขันชิงแชมป์หลายรายการภายในหนึ่งฤดูกาล ควบคู่ไปกับตำแหน่งแชมป์โลกฟอร์มูลาวันประเภทนักขับ คลาร์กได้รับพระราชทานเครื่องราชอิสริยาภรณ์จักรวรรดิบริติช ชั้นจตุรถาภรณ์ ใน ค.ศ. 1964 และได้รับการบรรจุชื่อเข้าสู่หอเกียรติยศกีฬาท้าความเร็วนานาชาติใน ค.ศ. 1990 และหอเกียรติยศกีฬาสกอตแลนด์รุ่นแรกประจำปี 2002

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับรับเชิญ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับระดับสูง (graded driver)

### ผลการแข่งขันฟอร์มูลาวันชิงแชมป์โลก
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ

### ผลการแข่งขันฟอร์มูลาวันแบบไม่ชิงแชมป์
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ
* &nbsp;ดำเนินการแข่งขันโดยใช้รถของเทรเวอร์ เทย์เลอร์ หลังจากถูกตัดสิทธิ์ฐานออกตัวด้วยการเข็นกระตุกรถ (push start)

### ผลการแข่งขัน 24 ชั่วโมง เลอม็อง

; หมายเหตุ
* &nbsp;คอลิน แชปแมน ถอนทีมออกจากแข่งขันหลังจากเกิดข้อโต้แย้งกับเจ้าหน้าที่ตรวจสภาพรถเกี่ยวกับคุณสมบัติของรถ

## หมายเหตุ

## อ้างอิง

### บรรณานุกรม

* 
* 

## แหล่งข้อมูลอื่น

* 
* 

หมวดหมู่:นักแข่งรถสูตรหนึ่งชาวสกอตแลนด์
หมวดหมู่:นักแข่งรถชาวสกอตแลนด์
หมวดหมู่:แชมป์โลกฟอร์มูลาวันประเภทนักขับ
หมวดหมู่:ผู้ได้รับเครื่องราชอิสริยาภรณ์โอบีอี
หมวดหมู่:นักแข่งรถที่เสียชีวิตระหว่างการแข่งขัน